Държавен вестник, бр. 20, 2018 г., стр. 75

БРОЙ  20	
Д Ъ Р Ж А В Е Н  В Е С Т Н И К 	
СТР.  75  
период, или поради промени в капацитета на 
Регионалния офис за осигуряване на догово­
рените резултати, или поради промени във 
финансирането. Всяка от страните може да 
инициира изменения.
След подписването на двугодишното спо­
разумение за сътрудничество Министерството 
на здравеопазването ще потвърди/определи 
национален координатор и национални тех­
нически координатори. Националният коор­
динатор ще бъде отговорен за цялостното 
изпълнение на двугодишното споразумение 
за сътрудничество от страна на Министер­
ството и редовно ще осъществява връзка с 
всички национални технически координато­
ри. Представителят на СЗО и ръководител 
на Офиса на СЗО в страната (РСО) ще бъде 
отговорен за изпълнението на двугодишното 
споразумение за сътрудничество от страна 
на СЗО. Работният план на двугодишното 
споразумение за сътрудничество, включител­
но планираните програмни бюджетни цели, 
резултати и графикът за прилагането им, ще 
бъдат съгласувани по съответния ред. Изпълне­
нието ще започне в началото на двугодишния 
период 2018 – 2019 г. Регионалният офис ще 
осигури възможно най-високо ниво на тех­
ническа помощ за страната, като съдейства 
чрез Офиса на СЗО в страната или чрез други 
начини в страната. Цялостната координация 
и управлението на работния план на двуго­
дишното споразумение за сътрудничество е 
отговорност на Ръководителя на Офиса на 
СЗО в страната.
Разпределението на бюджета на СЗО за 
двугодишния период показва очакваните 
разходи за постигане на планираните цели 
и резултати, предимно на национално ниво. 
Въз основа на резултатите от диалога относно 
финансирането на СЗО то ще бъде получено 
както от корпоративните ресурси на СЗО, 
така и от всякакви други ресурси, мобилизи­
рани чрез СЗО. Тези средства не следва да се 
използват за субсидиране или запълване на 
недостига от финансиране в здравния сектор, 
за добавки към заплати или за закупуване на 
консумативи. Закупуването на консумативи 
и дарения в рамките на операции в отговор 
на кризи или като част от демонстрационни 
проекти ще продължат да се финансират чрез 
допълнителни механизми в съответствие с 
правилата и регламентите на СЗО.
Средствата за техническия и управленския 
персонал на СЗО в Регионалния офис и в 
офисите, разпределени на географски принцип 
(ОГП), както и приносът на Офиса на СЗО в 
страната за предоставяне на планираните цели 
и резултати не са отразени в посочения бюджет 
и по тази причина цифрите са значително под 
реалната стойност на подкрепата, която ще 
бъде предоставена на страната. Тази подкрепа 
излиза извън рамките на посочения бюджет 
и включва техническа помощ и друг принос 
от Централата на СЗО, Регионалния офис, 
ОГП и нефинансиран принос от офисите на 
СЗО в държавите. Бюджетът и евентуалното 
финансиране, включени в това споразумение, 
са средства на Организацията, предназначени 
за сътрудничество на Регионалния офис в 
рамките на работния план за страната.
Стойността на приноса на правителството, 
различна от тази, предоставена посредством 
Секретариата на СЗО – не е изчислена в дву­
годишното споразумение за сътрудничество.
Следва също да се отбележи, че това 
двугодишно споразумение за сътрудничест­
во е отворено за по-нататъшно развитие и 
финансиране от други източници, които да 
допълнят съществуващата програма или да 
въведат дейности, които не са били включени 
на този етап.
По-конкретно, Регионалният офис на СЗО 
за Европа ще подпомага координацията с 
Централата на СЗО, за да се подобри макси­
мално ефективността от участието на страната 
в духа на принципа „Единна СЗО“
ЧАСТ 1. ОПРЕДЕЛЯНЕ НА ПРИОРИТЕТИ 
ЗА СЪТРУДНИЧЕСТВОТО ЗА 2018 – 2019 Г.
1.1. Анализ на здравната ситуация
България е страна с около 7,2 милиона 
души и е член на Европейския съюз (ЕС) от 
2007 г. Днес България е изправена пред две 
взаимносвързани предизвикателства – пови­
шаване на производителността и справяне с 
проблемите, свързани с бързата демографска 
промяна в страната. През последните 14 го­
дини средният процент на детска смъртност 
(6,6 на 1000 живородени през 2015 г.)1 е на­
малял почти наполовина, но все още е два 
пъти по-висок от средния за Европейския 
съюз. Увеличението от 2,9 години за мъжете 
и 3,6 години за жените доведе до очакваната 
продължителност на живота 71,4 години за 
мъжете и 78,7 за жените през 2013 г.
Честотата на туберкулозата в България 
е намаляла с 38 % между 2000 и 2014 г. на 
общо 25,3 на 100 000 население. Честотата 
на ХИВ в България се е увеличила 5,7 пъти 
между 2000 и 2014 г. Въпреки това увеличе­
ние честотата на ХИВ (3,4/100 000) остава в 
съответствие със средната стойност за ЕС13 
(3,5/100 000) и значително под средното за 
региона (13,7/100 000). Степента на ваксини­
ране срещу морбили се е увеличила от под 
90 % през 2000 г. до 93 % през 2014 г.
Както и в ЕС13 и в региона като цяло 
честотата и разпространението на раковите 
заболявания в България са се увеличили 
бързо. Между 2000 г. и 2013 г. увеличението 
на разпространението (55 %) е по-голямо от 
1 Източник: Регионален офис на СЗО за Евро­
па – Европейско здраве за всички – е-база данни.